കടവല്ലൂരില് കോഴിയും കോഴിക്കൂടും സംയോജിത പദ്ധതി തൃശൂര്: മഹാത്മാഗാന്ധി ദേശീയ ഗ്രാമീണ തൊഴിലുറപ്പ് പദ്ധതിയും ഗ്രാമവികസന വകുപ്പ് മുഖേനയുള്ള പി എം കെ എസ് വൈ പദ്ധതിയും സംയോജിതമായി നടത്തുന്ന കോഴിയും കോഴിക്കൂടും പദ്ധതിക്ക് കടവല്ലൂര് ഗ്രാമ പഞ്ചായത്തില് തുടക്കമായി.പി എം കെ എസ് വൈ ഉല്പാദന സമ്ബ്രദായ മെച്ചപ്പെടുത്തല് പദ്ധതി പ്രകാരം 10 കോഴികളും തൊഴിലുറപ്പ് പദ്ധതി പ്രകാരം കോഴികൂടും ഗുണഭോക്താവിന് തികച്ചും സൗജന്യമായി ഇതിലൂടെ ലഭിക്കും. കടവല്ലൂര് ഗ്രാമപഞ്ചായത്തിലെ 100 ഗുണഭോക്താക്കളെയാണ് പദ്ധതിയില് ഉള്പ്പെടുത്തിയിട്ടുള്ളത്. ആദ്യഘട്ടമെന്ന നിലയില് 28 കോഴിക്കൂടുകളാണ് പൂര്ത്തീകരിച്ചത്. 1200 രൂപ വിലമതിക്കുന്ന കോഴികളും 26000 രൂപ അടങ്കല് തുക വരുന്ന കൂടുമാണ് ഗുണഭോക്താവിന് ലഭിക്കുക. പദ്ധതിയുടെ ഉദ്ഘാടനം കടവല്ലൂര് ഗ്രാമപഞ്ചായത്ത് പ്രസിഡന്റ് പി ഐ രാജേന്ദ്രന് നിര്വഹിച്ചു. ഗ്രാമ പഞ്ചായത്ത് സെക്രട്ടറി കെ എ ഉല്ലാസ്കുമാര്, ബ്ലോക്ക് ഡെവലപ്മന്റ് ഓഫീസര് വിനീത്, ഗ്രാമസേവകന്മാരായ സിനോജ്, നിഷ, ബ്ലോക്ക് എക്സ്റ്റന്ഷന് ഓഫീസര്മാരായ ലിയോ, ശശിധരന്, തൊഴിലുറപ്പ് പദ്ധതി എന്ജിനീയര് ഹിമ തുടങ്ങിയവര് ചടങ്ങില് പങ്കെടുത്തു.The post കടവല്ലൂരില് കോഴിയും കോഴിക്കൂടും സംയോജിത പദ്ധതി first appeared on MalayalamExpressOnline.